Hyvät katsoja! Tässä Herra käyttää lääkäriä -sarjassa -
keväällä 2016 on käsitelty vatsatauteja.
Nyt on kyseessä 9. jakso tätä sarjaa, -
joka käsittää kaiken kaikkiaan 12 jaksoa.
Matkustamme pitkin ihmeellistä Jumalan luomaa ruoansulatuskanavaa.
Olemme matkanneet 5 metriä ja jäljellä olisi vielä 2 metriä.
Jumala on luonut meille erittäin ihmeellisen ruoansulatussysteemin.
Toiseen päähän laitetaan ruokaa.
Matkan varrella siitä otetaan talteen rasvat, -
valkuaisaineet aminohappoina, hiilihydraatit -
sekä lisäksi 50 erilaista vitamiinia, mineraalia, hivenainetta jne.,
joita kaikkia tarvitaan. Kaikkia varten on räätälöity -
nerokas talteenottojärjestelmä, jota osittain myös säädetään, -
niin ettei oteta liikaa talteen. Talteenottoakin säädellään.
Lisäksi otetaan talteen vesi, jota juodaan.
Tämä on hyvin hyvin ihmeellinen järjestelmä.
Kun meillä on jäljellä loppupää ruoansulatuskanavaa, -
niin tarkastelemme ärtyneen suolen oireyhtymää.
Sitä kutsutaan myös nimellä IBS (engl. Irritable Bowel Syndrome) -
eli ärtyneen suolen oireyhtymä.
Aiemmin puhuttiin ärtyneestä paksusuolesta, -
mutta nyt on otettu mukaan ohutsuolikin.
On havaittu, että sielläkin oireita on, -
erityisesti ohutsuolen loppu- osassa, kuten pian selviää.
Tämä ärtyneen suolen oireyhtymä on tavattoman yleinen.
Se on tavattoman yleinen toiminnallinen vaiva, -
josta kärsii noin joka 10. mies, mutta joka 5. nainen.
Siis kyseessä on tosi yleinen kiusallinen toiminnallinen vaiva, -
joka kuitenkaan ei ole mikään varsinainen sairaus.
Silti se aiheuttaa hankalia, epämiellyttäviä oireita: -
vatsan turvotusta, pingotusta, välillä ripulia/ummetusta, -
jopa närästystä. Epämiellyttäviä vaivoja, jotka kiusaavat ihmisiä.
Jännittävää suolistosairauksissa on niiden muuttuminen.
Ne muuttavat luonnettaan suku- polvittain.
Aiemmin oli enemmän ylävatsa- vaivoja, vatsasyöpää ym.
Nykyään on enemmän alavatsan sairauksia, ärtynyt paksusuoli, -
ja divertikkeli- eli umpipussi- tauti, johon palataan myöhemmin.
Sairauksien kirjo siis vaihtelee. Tässäkin ohjelmassa voimme miettiä,
mistä voi johtua, että 1950-luvulla oli näitä vatsaongelmia -
ja nyt on näitä. Liittyykö se ympäristöömme, ekologiaan, -
elintapoihimme, matkusteluun, ruoka-aineisiin vai muuhun?
Tässä ollaan aika ymmällä. Asiantuntijatkaan eivät osaa -
varmuudella sanoa, mistä nämä tosi suuret muutokset -
tautien esiintyvyydessä riippuvat.
Ne ovat tapahtuneet ihan viimeisten sukupolvien aikana.
No, miten ärtyvän suolen oireyhtymä ilmenee?
Joka 10. mies, joka 5. nainen kärsii.
Se ilmenee vatsan turvotteluna, vaihtelevana ripulina/ummetuksena.
Aika kiusallisina vaivoina. Joillakin on löysä uloste -
useita kertoja päivässä, toisia vaivaa ummetus.
Uloste voi olla papanamaista, limaista tai muuten hankalaa.
Tuntuu usein siltä, että suoli ei tyhjene kunnolla isolla hädällä.
Jos suoli ei tyhjene kunnolla, siihen liittyy verta -
ja se tulee uutena ja lisääntyy, kyse voi olla aivan muusta.
Alleviivaan sitä, että tasaisen hankala tauti -
se aina pysyy ennallaan.
Jos tulee suuria muutoksia lähiviikkoina tai nopeasti, -
silloin on syytä aina kääntyä lääkärin puoleen.
Isot muutokset taudinkuvassa antavat aihetta epäillä, -
että siellä voi olla jotain muutakin.
Tosin tuntuu, ettei suoli tyhjene kunnolla, -
mutta usein myös oireet tuntuvat helpottuvan ison hädän jälkeen.
Nämä ovat kaikki semmoisia tunnusmerkkejä tässä asiassa.
Ärtyvän suolen oireyhtymälle tyypillistä on siis oireiden vaihtelu.
Ne voivat olla poissa pitkäänkin ja välillä vaivaavat enemmän.
Joinakin viikkoina olo on kamalan kiusallinen. Sitten taas ei mitään.
Kiinnostavaa on myös, että ärtyvästä suolesta kärsivillä on -
tavallista enemmän fibromyalgiaa, unihäiriöitä ja masentuneisuutta.
Jännittävää on, että fibromyalgia tavallaan voi liittyä tähän.
Alun perin uskottiin, ettei koko sairautta ole olemassakaan.
Lääkäritkin kiistelivät asiasta pitkään. No, totta kai on.
Se on kiusallinen kiputila joka puolella kehoa.
Ilmeinen syy on liikunnan puute.
Hoitona on pääosin liikunnan lisää- minen pienin annoksin koko ajan.
Usein oireet pahenevat, kun maito- hapot/jumit lähtevät liikkeelle, -
mutta parin vuoden aerobisen liikunnan sopiva lisääminen -
lievittää oireita. Sama koskee suolistoasiaa.
Liikunta näyttäisi tähänkin tepsivän.
Ärtyvään suoleen liittyvät siis usein fibromyalgiaoireet, -
unihäiriöt ja masentuneisuus.
Kyseessä on siis ns. toiminnallinen vatsavaiva.
Vaiva on kiusallinen, muttei mikään sairaus, vaan toiminnallinen vaiva.
Perusteellisissakaan tutkimuksissa, jotka on syytä tehdä, -
jos oireet ovat vakavia, -
ei löydy nähtävää vikaa suolessa. Toiminta vain on häiriintynyt.
Silloin mietitään, vaikuttavatko elintavat, ruokavalio, -
ympäristötekijät siihen. Voisiko niitä korjaamalla vaiva helpottua?
Suolikaasu näyttää myös olevan iso oire.
Etenkin bakteeriseen paksusuoleen menee jotain, -
josta tulee suolikaasuja. Olemme eri tavalla suolikaasulle herkkiä.
Jotkut ovat kaasuturvotukselle hyvin herkkiä, toiset viisveisaavat.
Olemme yksilöitä. Suolen seinämällä on oma hermosto.
Se on eri tavalla herkkä ja sille reagoidaan eri tavalla.
Osalla suoli on myös herkempi supistelemaan.
Se on taas ne omat lihakset ja hermosto seinämässä.
Seinämän lihakset eivät ole tahdonalaisia, vaan automaattisia.
Emme voi niiden toimintaan suoranaisesti vaikuttaa.
Tosin hermostuneisuus voi joskus lisätä autonomista ärsytystä -
ja aiheuttaa esim. ripulikohtauksen, jos on tärkeä asia edessä.
Siihen voidaan reagoida vatsalla.
Ravinto vaikuttaa siihen, että paksusuolen bakteerit tekevät kaasua.
Se on ihan helppo loogisesti ymmärtää.
Kun näitä mietitään, on tärkeää olla järkevä selitys asioille.
Ettei mitään mystiikkaa ole, vaan syy löytyy usein etsimällä, -
kokeilemalla ja miettimällä, mitä voisimme tehdä toisin.
Totta kai psyykkisillä tekijöillä on vaikutus oireisiin, -
muttei sitä pidä koskaan ylikorostaa. Vaarana on, -
että laitetaan ne hermojen ja potilaan omaksi syyksi. Ei se niin ole.
Pikemminkin ruokavaliosta ärtyneestä suolesta -
voi aiheutua psyykkistä ongelmaa. Niin päin se menee.
Tietysti masennus vaikuttaa suolen toimintaan sitäkin kautta, -
että masentunut usein vetäytyy eikä harrasta liikuntaa, -
joka olisi suolen kannalta hyvin tärkeää.
Liikkuvalla ihmisellä suolikin liikkuu paremmin, laiskalla ei -
ja tulee ummetusta. Ei se sen monimutkaisempaa ole.
Ärtyvässä suolessa kyse on siis ennemminkin ominaisuudesta, -
eli rakenteesta tai ruokavaliosta. Se ei ole siis mikään sairaus.
Parantavaa hoitoa ei tietenkään siksi ole, kuten sairauteen.
Hoidon tavoitteena on vähentää oireita niin, etteivät ne haittaa.
Puhumme todella isosta asiasta, -
koska joka 10. mies ja joka 5. nainen tästä kärsivät.
Mikä on hoidon kulmakivi tässä ärtyvässä suolessa?
Se näyttäisi olevan sopivan ruokavalion etsiminen.
Puhutaan FODMAP-ruokavaliosta. Hieno nimi.
Se tarkoittaa sitä, että imeytymättömät hiilihydraatit -
joutuvat paksusuoleen/suoliston loppuosaan -
ja bakteerit tekevät niistä kaasua. Aivan viime vuosina on todettu, -
että ärtyvän suolen oireyhtymä liittyy ilmavaivoihin.
Ne taas liittyvät tiettyihin imeytymättömiin hiilihydraatteihin, -
joita bakteerit innolla pilkkovat tehden runsaasti suolikaasuja.
Imeytymättömiä oireita aiheuttavia hiilihydraatteja ovat -
etenkin muutaman sokeriyksikön kokoiset hiilihydraatit: fruktaanit, -
raffinoosi ja monet sokerialkoholit, kuten xylitoli, laktiloli, -
sorbitoli, mannitoli jne.
Näitä kutsutaan yhteisellä nimellä FODMAP-hiilihydraateiksi.
Niitä on hyvin monissa kasvikunnan tuotteissa -
eikä niiden täydellinen välttäminen ole mahdollista, ei edes tarpeen, -
mutta niiden vähentäminen lievittää usein -
ärtyvästä suolesta kärsivän oireita. Mitä nämä sitten voisivat olla?
Jos kärsit ärtyvästä suolesta, niin kannattaa näitä kokeilla.
Yksinkertainen keino vähentää FODMAP-hiilihydraatteja on -
välttää esim. näitä elintarvikkeita.
Kokeilujakso ei ole 1 tai 1/2 pv, vaan puhumme 2-4 viikosta.
Siis pitempi jakso, jolloin suolistobakteerit muuttuvat -
hitaasti mutta varmasti. Joskus ne muuttuvat nopeastikin.
Siitäkin on tullut uutta tietoa. On luultu, -
ettei suolistobakteerikanta muutu, mutta voi muuttua vauhdillakin -
riippuen monista ympäristötekijöistä.
Mitä siis voisi kokeilla/välttää ja katsoa, -
vaikuttavatko ne vatsan turvotukseen ym. ärtyvän suolen vaivaan?
Voi kokeilla välttää linssejä, papuja, herneitä, sipulikasveja -
ja kaaleja. Nämä ensin pois 2-4 viikoksi ja katsoa, onko apua.
Sitten makeisia ym., joissa on xylitolia, sorbitolia, mannitolia -
tai maltitolia. Kannattaa myös muistaa, -
että viimeisen tai parin viimeisen sukupolven aikana -
on sokereiden saanti muuttunut.
Oikeastaan suurin ruokavaliomuutos on kuidun saannin romahdus, -
sokerin saanti ja alkoholin käyttö ovat 2-kertaistuneet.
Nämä ovat isoja muutoksia, megatrendejä, -
jotka voisivat osin selittää senkin, -
että oireet ovat siirtyneet 7 m:n kanavan yläpäästä alapäähän.
Voi olla, että niillä on aika isokin merkitys.
Sitten jotkut ns. vatsan "hyvin- vointijugurtit ja terveysjuomat", -
jotka sisältävät inuliineja ja frukto-oligosakkarideja -
ja ym. lisäaineita, voivat helpot- tamisen sijasta pahentaa oireita.
Kannattaa katsoa aina, mitä purkissa lukee.
Tietysti tämä yleinen syy, josta 18 % suomalaisista kärsii, -
laktoosi-intoleranssi, joka ei myöskään ole sairaus, vaan vaiva.
Maitosokeri pääsee paksusuoleen asti bakteerien pilkottavaksi -
aiheuttaen kaasuja ja ehkä ripulia. Se on tietty ongelma.
Sen voi kokeeksi jättää pois 2-4 viikoksi ja katsoa, mitä tapahtuu.
Näin voidaan testata. Ärtyvän suolen oireyhtymän avainhoito on -
siis itselle sopivan ruokavalion löytäminen -
ja niiden ruokien välttäminen, joiden arvellaan aiheuttavan tätä.
Tietysti, jos haluaa mennä pidemmälle, voi siirtyä kaurapuuroon,
kauraleipään. Se voi olla hyvä ratkaisu -
ja kuidun saannin kannalta tärkeä. Muistutan aina siitä, -
että kaurapuuro/-leipä alentavat kolesterolia n. 10 %.
Se on tosi hyvä tuote ja yleensä vatsa sietää sen erinomaisen hyvin.
Ja laktoosi-intoleranssiin liittyen kauhu-uutinen kaikille teille, -
että suklaa pois. Se on ongelma tässä.
Jos em. ruokien välttäminen ei vähennä oireita, -
niin voi kokeilla vielä tiukempaa ruokavaliota.
FODMAP-hiilihydraatteja on aika paljon myös näissä ruoka-aineissa:
siis vehnästä, rukiista, ohrasta valmistetut leivät, hiutaleet, -
murot, puurot, leivonnaiset. Oireita voi tehdä omena, -
päärynä, kirsikka, luumu, vesimeloni, parsa, artisokka.
Jotkut saavat sienistä oireita. Jos tarvitaan näin suuria muutoksia, -
silloin on hyvä kääntyä ravitsemusterapeutin puoleen, -
jotta voidaan taata, että ruoassa on tarpeeksi suojaravinteita.
Kuten totesin, suolisto ottaa talteen muutakin kuin rasvat, -
hiilihydraatit ja valkuaisaineet aminohappoina.
Sieltä tulevat ne 50 suojaravinnetta, -
joiden saanti ja keskinäinen suhde tulee turvata.
Muuten tulee kyllä ongelmia. Asiantuntijaa kannattaa käyttää -
ja ravitsemusterapeutin kanssa neuvotella.
No, mites muu itsehoito ärtyvässä suolessa, -
joka on ehkä kaikkein yleisin vatsavaiva?
Sitten voi kokeilla suolen sisältöä lisääviä...
Suoli tykkää, kun sinne pannaan kuitua.
Muistutan vielä siitä, että parin viimeisen sukupolven aikana -
suomalaisten kuidun saanti on suorastaan romahtanut.
1950-60 -luvulla saatiin tuplaten kuituja kuin nyt.
Voi käyttää aika hellävaraisia kuitua lisääviä valmisteita.
Monet syövät pellavansiemeniä, vehnäleseitä ym., -
mutta minusta herkkävatsaisille ne voivat aiheuttaa oireita.
Olen suosinut Laxamucilia, Meta- mucilia, apteekin purkkituotteita.
Ne ovat hellävaraisia kuituja ja siksi voisivat olla aika hyviä.
Niihin täytyy totutella pikkuhiljaa -
ottamalla varovasti ensin puoli annosta, -
ettei vatsa säikähdä kuidun määrää. Kuten myöhemmin selviää, -
niin kuidun puutteen korjaaminen on tärkeä asia.
Jo 40-kymppisenä alkaa näkyä paksusuolessa -
vähäisen kuidun saannin aiheuttamia oireita.
Sitten nämä probiootit. Niitä voi kokeilla.
Lactophilus ym. apteekissa myytävät turistiripulin hoitoon -
tai ulkomaanmatkoille. Niitä voi kokeilla. Ne voivat auttaa.
Voi olla, että valtavasti lisääntynyt -
eksoottisiin maihin matkustelu ja sieltä tulleet -
uudet ruoka-aineet, virukset ja bakteerit jotenkin liittyvät tähän.
Samaan aikaan ulkomaanmatkojen lisääntymisen kanssa -
suolisto-ongelmatkin ovat lisääntyneet.
Pitää aina muistaa se, että ulkomailta voi tulla joku pöpö: -
parasiitti, ameba, bakteeri tms. ikävä tuliainen, -
etenkin jos on oltu huolimattomia syönnin kanssa.
Aina täytyy lääkärille sanoa, missä on käynyt.
Vaikka itsestä se tuntuisi vähän hölmöltä, niin sillä on merkitystä.
Voit siis kokeilla probiootteja, näitä kapseleita, -
joissa on lactobasilleja tai vastaavia.
No, jos kaikesta huolimatta ruokavaliokaan ei auta turvotteluun -
ja ilmavaivoihin, voi kokeilla ilman reseptiä saatavaa -
dimetikonia tai simetikonia.
Ne alentavat suolen nesteen pintajännitystä, -
ja isot vaivaa aiheuttavat kaasu- kuplat pilkkoutuvat pienemmiksi.
Huom! Ihan hätätapauksissa tilapäisesti ripulin hillintään -
voi kokeilla, mutta VAIN väliaikaisesti, loperamidi-lääkettä -
eli Imodiumia tai vastaavaa, jota saa pieniä määriä reseptittä.
Missään tapauksessa ei jatkuvaan käyttöön, -
mutta katastrofaalisiin tilanteisiin voi tilapäisesti kokeilla.
Milloin tutkimuksiin? Nämä vaivat ovat kovin yleisiä: -
joka 10. mies/5. nainen. Kaikkien suolistoa ei voi/tarvitse tähystää,
eikä mennä monimutkaisiin, raskaisiinkin tutkimuksiin.
Ihan haastattelu selvittää usein lääkärille, mistä on kyse.
Näissä on tärkeää se, -
että jos ärtyvän suolen oireyhtymässä tapahtuu -
isoja äkkimuutoksia, laihtumista, kuumeilua, väsymystä, -
niin sitten aina tutkimuksiin, etenkin, jos ne kestävät 2-4 vkoa.
Silloin voi olla jotain muuta kyseessä.
Jos diagnoosiksi on annettu ärtyvä suoli, ei se tarkoita, -
etteikö siellä jonain päivänä voisi ilmetä jotain muutakin.
Aina muutokset oireiden kirjossa ovat hyvin tärkeitä asioita.
Siis silloin tutkimuksiin, jos on myös muita oireita, -
kuten esim. lievää kuumeilua, laihtumista ja väsymistä.
Muistutan aina kuumeen mittauksesta.
Se mitataan ennen vuoteesta nousua. Se mitataan ennen, -
kuin lihastyö on sitä ehkä nostanut.
Silloin saadaan merkityksellisiä arvoja.
Voit merkitä ne ylös ja näyttää lääkärille.
Hedelmällisessä iässä olevilla naisilla on pientä kuumeilua -
kuukautiskierron mukaan, mutta se on yleisesti tiedossa.
Tutkimuksiin myös silloin, jos ulosteessa on verta.
Siis ulosteessa verta. Ei sitä, että paperiin voi tulla pukamaverta.
Se on eri asia. Siihenkin palataan. Mutta ulosteeseen kietoutunut veri,
tai uloste on mustaa. Nimenomaan korostan sitä, -
jos suolen toiminta on muuttunut, tullut enemmän ripulia/ummetusta, -
joka on uusi oire ja jatkunut 2-4 viikkoa, -
niin silloin on syytä mennä lääkäriin.
Jos suvussa on taipumusta paksu- suolen tai munasarjojen syöpään, -
silloin kannattaa kääntyä lääkärin puoleen.
Tai jos vaivat jatkuvat kovin hankalina omahoidosta, -
ruokavaliosta ja muista huolimatta, joita äsken käytiin läpi.
No, miten tämä diagnoosi asetetaan?
Ei ole laboratoriokoetta tai muuta tutkimusta, -
jotka osoittaisivat ärtyvän suolen.
Diagnoosi tehdään, kun on varmistettu, -
ettei oireiden takana ole muuta. Lääketiede on poissulkemista.
Suljetaan taudit pois yleisyysjärjestyksessä.
Mitä jää jäljelle, on sen vaiheen työdiagnoosi.
Ei koskaan pidä sanoa itsevarmasti, että tämä on lopullinen diagnoosi.
40-vuotta lääkärinä olleena olen kyllä oppinut tässä nöyräksi.
Yllätyksiä voi tulla ja vatsavaivainen on tutkittava huolella -
ja haastateltava erittäin huolellisesti.
Haastattelu antaa avaimen diagnoosiin.
Ärtyvän suolen oireyhtymän diagnoosin voi siis tehdä -
ilman paksusuolen tai vatsalaukun tähystystä/ultraäänitutkimuksia.
Jos on vähän epäselvä tapaus, niin sitten tietyt laboratoriopaketit, -
kuten esim. tämä yhdistelmä: keliakiakoe, helikobakteerikoe, -
tarvittaessa laktoosirasitus ja ulostenäyte.
Siitä katsotaan bakteerit ja parasiitit ja onko siinä verta.
Tulehduksen poissulkemiseksi voidaan ottaa CRP, tulehdusarvoja -
tai verenkuvaa. Näillä saadaan aika hyvin poissuljettua -
yleisimmät vatsavaivat.
No, lääkehoito on lääkärillä käytössä, jos tämä ei rauhoitu.
Ensisijaisesti pitää aina koettaa selvitä tästä ilman lääkkeitä -
ja vähäliukoisilla kuiduilla, mutta lääkärillä on tietysti keinoja.
Suolen kramppitaipumukseen voidaan antaa antikoli-merkkisiä lääkkeitä.
Niillä on valitettavasti haittana ummetus ja suun kuivuminen.
Eivät ne niin kivoja ole eivätkä ratkaise ongelmaa -
kuin kovin hankalissa tapauksissa.
Joskus masennuslääkkeet voivat olla hyödyllisiä.
Joskus ehkä psyykkisen taustan käsittely voi olla hyödyllinen, -
mutta korostan, ettei liikaa pidä laittaa näitä psyykkeen syyksi.
Silloin kyllä mielestäni usein haukutaan väärää puuta.
Ehkäisyyn käytetään tietysti samoja toimenpiteitä kuin hoitoon.
Ennaltaehkäisy on aina parempi.
Ensi jaksossa mennään IBS:stä (Irritable Bowel Syndrome) -
ärtyneen suolen oireyhtymästä -
tulehduspuoleen. Tämä on tosi vakava uusi kansantauti, -
joka on Suomessa todella pelottavasti lisääntymässä.
IBD (Inflammatory Bowel Disease), tulehduksellinen suolistosairaus -
on todella iso musta pilvi horisontissa.
Sen pitäisi johtaa punaisten valojen syttymiseen joka paikassa -
ja sinisten valojen vilkkumiseen, jotta selviäisi, -
mikä ihme suomalaisia vaivaa, kun ko. taudit kaatuvat päälle -
ja lisääntyvät järkyttävän nopeasti.
Tähän hyvin tärkeään asiaan palaamme seuraavassa jaksossa.
Hyvä katsoja! Kiitos, että olit mukana seuraamassa ohjelmaa.
Mikäli ohjelmasta oli sinulle hyötyä, -
voit tukea ohjelman tuottamista jatkossakin -
soittamalla numeroon 0600-10077. Puhelun hinta on noin 10 euroa.
Voit myös laittaa tukimaksun ruudussa näkyvälle tilille -
ja kohdentaa sen viitteellä tälle ohjelmalle.
Kiitos, kun olit mukana! Jumalan siunausta sinulle!
Tekstitys: Tuula-Riitta Virrankare